|  |  |
| --- | --- |
| *Naziv obveznika* | *DJEČJI VRTIĆ SISAK STARI* |
| *Broj RKP-a* | *28895* |
| *Sjedište obveznika* | *SISAK* |
| *Matični broj* | *03978281* |
| *Adresa sjedišta obvezanika* | *Lonjska 19* |
| *OIB* | *16572476333* |
| *Razina* | *21* |
| *Razdjel* | *0* |
| *Šifra djelatnosti prema NKD-u* | *8510* |
| *Šifra županije* | *3* |
| *Šifra grada* | *391* |

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2023. GODINE**

**UVOD**

Dječji vrtić Sisak Stari osnovan je 22. srpnja 1992., a pravni sljednik je Dječjeg vrtića „Nada Dimić“ osnovanog 1947. godine.

Popis zakonskih i podzakonskih akata:

Zakon o predškolskom odgoju i obrazovanju

Državni pedagoški standard predškolskog odgoja i obrazovanja

Pravilnik o sadržaju i trajanju programa predškole

Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću

Pravilnik o načinu i uvjetima napredovanja u struci i promicanju u položajna zvanja odgojitelja i stručnih suradnika u dječjim vrtićima

Pravilnik o načinu i uvjetima polaganja stručnog ispita odgojitelja i stručnih suradnika u dječjim vrtićima

Pravilnik o radu Dječjeg vrtića Sisak Stari

Godišnji plan i program Dječjeg vrtića Sisak Stari

Program za cjeloživotno učenje uspostavljen je odlukom Europskog parlamenta i Vijeća EU (br.1720/2006/EC) 2006. godine

Vrtić obavlja svoju djelatnost u šest objekata smještenih na šest lokacija, obuhvaća 683 djece u redovitom programu, raspoređenih u 33 odgojne skupine.

Redoviti programi:

* Redovni 7-10-satni program za djecu od navršene prve godine života do polaska u školu
* Redovni 4-6-satni program za djecu od navršene prve godine života do polaska u školu

Kraći programi za djecu od 4 do 7 godina:

* Dječji zbor Tičeki
* Engleski jezik
* Kraći program kinezioloških aktivnosti
* Kraći program tradicionalnih plesova i igara

Bitni događaji koji su obilježili poslovanje u 2023.:

* poslijepodnevni rad vrtića u sklopu projekta „Vrtić po mjeri obitelji“
* provedba projekta „Nadogradnja vrtićkih jedinica i energetska obnova objekta Različak“
* popravak krova na objektu Različak
* projekt uređenja dječjeg igrališta kod objekta Pčelica

Odgovorna osoba/ravnateljica: doc.dr.sc.Tihana Kokanović

Voditeljica računovodstva: Ivana Livaja, bacc.oec.

**Bilješke uz Izvještaj o prihodima i rashodima, primicima i izdacima**

**PR-RAS**

**6 – Prihodi poslovanja**

**6361 –** Prihodi iz državnog proračuna u 2022. godini iznosili su 29.530,82 eura, a u 2023.godini 32.878,20 eura, što čini povećanje 11 %. Dječji vrtić Sisak Stari u 2023. godini ostvario je više prihoda iz državnog proračuna radi većeg broja djece u programu predškole i djece s teškoćama u razvoju. Dobivena sredstva troše se namjenski za nabavu didaktičkih sredstava, likovnog materijala, stručno usavršavanje odgojitelja i nabavu literature radi povećanja kvalitete tih programa.

**6526 –** Prihodi od uplata roditelja u 2022. godini iznosili su 547.719,13 eura, u 2023. godini iznose 577.197,20 eura što je povećanje od 5%, a ostvareno je radi provođenja mjera naplate potraživanja.

**6631 -** U 2023.godini, vrtić je ostvario prihode od donacija u iznosu od 1.582,15 od Euroherc osiguranja i od fizičke osobe u svrhu financiranja troškova nabave sredstava za rad s djecom, dok u 2022. godini nije dobivao donacije

**6711 –** Vrtić je u 2022. godini ostvario prihode iz nadležnog proračuna u iznosu od 2.082.600,70 eura, a u 2023. godini 2.743.968,21 eura što čini povećanje 31%. Rast prihoda iz nadležnog proračuna u 2023. godini ostvaren je radi rasta troškova redovnog poslovanja uslijed povećanja cijena hrane, režijskih troškova i ostalog materijala i usluga potrebnih za redovan rad vrtića.

**3 – Rashodi poslovanja**

**3111 –** Rashodi za za plaće u 2022. godini iznosili su 1.778.683,97 eura, dok u 2023. godini iznose 2.314.709,40 eura.Povećanje rashoda za zaposlene za 30% odnosi se na rast plaća i početka primjene modificiranog načela priznavanja prihoda i rashoda. Isti razlozi odnose se na povećanja na šiframa **3132 –** Doprinosi za obvezno zdravstveno osiguranje 27% **.** Radi izmjena materijalnih prava zaposlenih došlo je i do povećanjana šifri **3212 –** Naknade za prijevoz, za rad na terenu i odvojeni život gdje povećanje iznosi 87%, te šifri **312 –** ostali rashodi za zaposlene gdje povećanje iznosi 138%.

**3221 –** Rashodi za uredski materijal i ostale materijalne rashode bilježe rast od 12%. U 2022. godini iznosili su 93.974,93 eura, a u 2023. godini iznose 106.119,37 eura što prikazuje rast cijena materijalnih rashoda neophodnih za rad vrtića, a što se najviše može vidjeti na šifri **3222** – rashodi za prehranu djece, koji su u 2022. godini iznosili 155.755,38 eura, a u 2023. godini 254.479,37 eura što je rast od 63%. Iz istog razloga povećanja su na šiframa **3223** – rashodi za energiju i **3224** – rashodi za materijal za održavanje vrtića.

**3227 –** Rashodi za službenu radnu odjeću i obuću 2022. godine iznose 1.983,28 eura, a 2023. godine 10.854,91 eura što je povećanje od 447%.Službena radna odjeća i obuća nabavlja se periodično, prema propisima zaštite na radu.

**3232 –** Rashodi za usluge održavanja u 2022. godini iznosili su 24.522,84 eura, dok su 2023. godini iznosili 47.408,16 eura.2023. godine rashodi za usluge održavanja bili su uvećani 93% radi sanacije krovišta na objektu Različak, te puknuća vodovodne cijevi na objektu Bubamara

**3233 -** Usluge promidžbe i informiranja iznose 8.553,78 eura i uvećani su 22% radi provedbe projekta „Vrtić po mjeri obitelji“ što je uvjetovano ugovorom o dodjeli bespovratnih sredstava

**3235 -** Jedna od novootvorenih odgojnih skupina nalazi se u unajmljenom prostoru za koji vrtić plaća mjesečnu najamninu. Mjesečna najamnina iznosi 1.194,51 eura i razlog je povećanja rashoda za ove troškove za 595%

**3236** – Povećanje rashoda za zdravstvene usluge za 31% odnosi se na sanitarne preglede i prethodne preglede novih zaposlenika

**3237 –** U 2023. godini rashodi za intelektualne usluge iznosili su 84.316,54 eura što je veliko povećanje u odnosu na prethodno razdoblje kada je rashod iznosio 5.058,05 eura. Do povećanja je došlo radi izrade projektne dokumentacije za nadogradnju vrtića Različak.

**3292 -** Do smanjenja rashoda za premije osiguranja došlo je radi izmjena u vremenu naplate, dok se opseg osiguranja nije povećavao.

**3295 -** Vrtić u 2022. godini sudjeluje u međunarodnom projektu „Say Hello to the World“ čija članarina je utjecala na veće rashode u prethodnom razdoblju, pa je evidentno smanjenje u 2023. godini i iznosi 2.479,60 eura.

**4 – Rashodi za nabavu nefinancijske imovine**

**4227 -** Rashodi za nabavu opreme u 2022. godini iznose 31.510,92 eura dok u 2023. godini iznose 8.434,06 eura, što je smanjenje od 74% nastalo radi nabave opreme za nove odgojne skupine na objektima Cvrčak i Različak, te za nabavu novih garderobnih ormarića za djecu u objektu Pčelica u 2022. godini.

**Prikaz strukture ukupnih rashoda i izdataka za razdoblje od 2021. do 2023. godine**



**Bilješke uz Bilancu**

**BIL**

**01 – Neproizvedena dugotrajna imovina**

Smanjene za 15% u odnosu na prethodno razdoblje u 2023. godini nastalo je radi godišnjeg obračuna amortizacije. Kako je neproizvedena dugotrajna imovina u potpunosti amortizirana, vrijednost je 0,00 eura.

**02 – Postrojenja i oprema**

Struktura ove imovine odnosi se na građevinske objekte, opremu, vozila i ulaganja u računalne programe. U 2023. godini smanjila se vrijednost za 12% u odnosu na prethodno razboblje radi obračuna amortizacija te radi opremanja vrtićkih grupa u 2022. godini. Vrijednost ostale imovine nije se povećavala, a ukupna vrijednost iznosi 241.432,80 eura.

**1 – Financijska imovina**

U ukupnom iznosu financijske imovine dolazi do odstupanja radi promjene u načinu priznavanja rashoda. Primjenom modificiranog načela priznavanja rashoda, određeni rashodi ne evidentiraju se na računu 193, te dolazi do smanjenja iznosa za 68% i sada iznosi 92.752,20 eura dok je 2022. godine iznosio 289.907,23 eura

**16 – Potraživanja za prihode poslovanja**

Potraživanja za prihode poslovanja sastoje se od 165 – potraživanja za fakture izdane korisnicima usluga, umanjene za ispravak vrijednosti potraživanja. U 2023. godini ona iznose 19.361,06 eura što je smanjenje za 25% u odnosu na prethodno razdoblje. U tablici u nastavku vidljivo je konstantno umanjenje potraživanja sa iznimkom u godinama 2019. i 2020. godine radi utjecaja Covida – 19 i potresa.

***Indeks povećanja i smanjenja potraživanja od korisnika***



**169 – Ispravak vrijednosti potraživanja**

Sukladno članku 37. Pravilnika o proračunskom računovodstvu, od 2018. godine obračunava se ispravak vrijednosti potraživanja. U 2023. godini obračunat je ispravak vrijednosti potraživanja po stopi od 50% u iznosu od 443,60 eura.

Na računu 169vidljivo je smanjenje u odnosu na prethodno razdoblje do kojeg je došlo radi podmirenja potraživanja na koji je obračunat ispravak potraživanja u iznosu od 7.789,33 eura.

**193 - Kontinuirani rashodi budućih razdoblja**

U 2023. godini nisu evidentirani rashodi na ovom računu radi primjene modificiranog načela priznavanja rashoda nastalih iz općih prihoda i primitaka.

**922 – Višak/manjak prihoda**

Saldo na kraju godine utvrđen je prebijanjem računa viškova i manjkova po istovrsnim kategorijama i izvorima financiranja (višak prihoda poslovanja i manjak prihoda poslovanja, višak prihoda od nefinancijske imovine i manjak prihoda od nefinancijske imovine) na razini osnovnog računa. Utvrđen je manjak prihoda poslovanja u iznosu od 255.905,41, te manjak prihoda od nefinancijske imovine u iznosu 8.434,06 eura.

Metodološki manjak ostvaren iz općih prihoda i primitaka iznosi 228.054,64 eura te se odnosi na rashode za zaposlene, naknade članovima Upravnog vijeća, te druge materijalne rashode iz prosinca, a prikazani su radi primjene modificiranog načela priznavanja rashoda.

Kako se rashodi priznaju po prirodnoj vrsti u trenutku nastanka obveze, a prihodi u trenutku plaćanja obveza, manjak će biti pokriven u trenutku isplate navedenih rashoda u siječnju 2024. godine. Ista metodologija odnosi se i na manjak ostvaren iz izvora 5.3. i radi se o sredstvima za osiguranje fiskalne održivosti vrtića, dok se manjak ostvaren iz izvora 5.2.1. odnosi na provođenje projekta nadogradnje vrtića Različak, te se sredstva očekuju u siječnju 2024. godine.

Iz navedenih razloga **9 – Vlastiti izvori** imaju negativan predznak jer su ukupne obveze, odnosno metodološki manjak, veće od imovine/izvora vlasništva.

**Prikaz rezultata po izvorima**

|  |  |  |
| --- | --- | --- |
| **Izvor** | **Naziv** | **Iznos** |
| 1.0. | OPĆI PRIHODI I PRIMICI | -228.054,64 |
| 4.0. | PRIHODI ZA POSEBNE NAMJENE - PRORAČUNSKI KORISNICI | 39.772,25 |
| 5.2.1. | POMOĆI OD INSTITUCIJA I TIJELA EU | -70.522,20 |
| 5.3. | PRIHODI OD TEKUĆIH POMOĆI IZ DRŽAVNOG PRORAČUNA | -7.479,41 |
| 5.3.1. | PRIHODI OD TEKUĆIH POMOĆI IZ DRŽAVNOG PRORAČUNA - PK | 92,45 |
| 6.1. | DONACIJE - PRORAČUNSKI KORISNICI | 1.852,08 |
|   | **Ukupno** | **-264.339,47** |

**Bilješke uz Izvještaj o rashodima prema funkcijskoj klasifikaciji**

**RAS-funkcijski**

Dječji vrtić povezan je uz funkciju **0911 Predškolsko obrazovanje** dok se troškovi prehrane djece iskazuju u okviru funkcije **096 Dodatne usluge u obrazovanju** i ona iznose 254.479,37 eura. Povećanje u odnosu na prethodno razdoblje odnosi se na rast cijena prehrambenih proizvoda.

**Prikaz rasta funkcijske klasifikacije 096 – Dodatne usluge u obrazovanju**

**Bilješke uz Izvještaj o obvezama**

**OBVEZE**

Podatak o stanju nedospjelih obveza na kraju razdoblja s obzirom na rokove dospijeća tih obveza:

|  |
| --- |
| **Nedospjele obveze na kraju izvještajnog razdoblja**  |
| a) Rok dospijeća - 1 do 60 dana | 342.087,94 |
| b) Rok dospijeća - 61 do 180 dana | - |
| c) Rok dospijeća - 181 do 360 dana | - |
| d) Rok dospijeća preko 360 dana | - |
| **UKUPNO** | **342.087,94** |

**Specifikacije nedospijelih obveza**

|  |  |  |
| --- | --- | --- |
| ***Obveze*** | ***Opis*** | ***Iznos*** |
| *231* | Obveze za zaposlene (plaća za 12.mj) | 237.266,01 |
| *232* | Obveze za materijalne rashode | 30.020,46 |
| *239* | Ostale tekuće obveze | 74.801,47 |
|  | **UKUPNO** | **342.087,94** |

Rast obveza na kraju izvještajnog razdoblja vezan je za povećanje ukupnih troškova poslovanja vrtića što je rezultat rasta cijena, povećanja rashoda za zaposlene, povećanja broja zaposlenih, te sudjelovanja vrtića u dva projekta sufinancirana iz fondova Europske unije.

Sukladno uputi Ministarstva financija usklađena je razlika između analitičkih i sintetičkih evidencija obveza zbog preračunavanja iznosa iz kune u euro i uspostavljanja bilančne ravnoteže.

**Bilješke uz Izvještaj o promjenama u vrijednosti i obujmu imovine i obveza**

**P-VRIO**

Dječji vrtić Sisak Stari u 2023. godini nije imao promjene na obujmu imovine unutar računa 915 računskog plana.

Sisak, 29. siječanj 2024.

Bilješke sastavila Ravnateljica

Ivana Livaja Tihana Kokanović